Vrouekrieket met 73-0 agter in Australië | Netwerk24
08 Maart 2021 14:00
Wyle Richie Benaud, 'n legendariese bybreekbouler en krieket-kommentator, staan in 2015 by 'n standbeeld van hom wat by die SCG opgerig is. Geen sulke standbeelde vir vroue bestaan in Australië nie. Foto: Getty Images
Dié beheerliggaam sê daar is 73 standbeelde of beeldhouwerke van manskrieketspelers in Australië, maar geen van enige vrouespelers nie en dit is een van die kwessies wat dringend aandag sal geniet.
Die Sydney Cricket Ground (SCG), waar lewensgrootte standbeelde van Stan McCabe, Steve Waugh en Richie Benaud staan, sal later vanjaar ook 'n standbeeld van 'n vrouespeler oprig.
Die Melbourne Cricket Ground (MCG) het op sy beurt opdrag gegee vir 'n groot kunswerk om die eindstryd van verlede jaar se T20-Wêreldbeker-toernooi vir vroue te gedenk. Daardie wedstryd het geskiedenis gemaak deurdat 86 174 toeskouers – 'n rekord vir 'n vrouewedstryd – deur die hekke gestroom het.
CA het 'n spesiale komitee gestig wat hom ten doel sal stel om die rol van vroue in krieket te erken en een van sy take sal wees om te besluit van wie die standbeeld gaan wees wat by die SCG opgerig gaan word. – Reuters